钦定古今图书集成/明伦汇编/氏族典/第504卷 > 《廖用贤尚友录》 > 祝钦明
## 钦定古今图书集成/明伦汇编/氏族典/第504卷 > 《廖用贤尚友录》 > 祝钦明

按《唐书祝钦明传》：“钦明，字文思，京兆始平人。擢明经，
拜著作郎，为太子率更令。中宗复位，擢国子祭酒，同
中书门下三品，进礼部尚书，封鲁国公。以匿亲忌日，
贬申州刺史，入为国子祭酒。景龙三年，天子将郊，钦
明与国子司业郭山恽阴迎韦后，意谬，立议谓后有
郊天地之理。帝用其言。帝与群臣宴，钦明自言能八”
风舞，据地摇头皖目，左右顾盼，帝大笑。吏部侍郎卢
藏用叹曰：“是举《五经》扫地矣！”景云初，侍御史倪若水
劾奏钦明，乃贬钦明饶州刺史。后徙洪州都督，入为
崇文馆学士，卒。